《读白乐天诗》
宋代·方一夔

渊明避俗士，出语未必俗。冲口吐奇伟，往往写心腹。

外韬中劲吐，芒刃不堪触。如渠不弦琴，非丝亦非木。

乐天后此翁，逸驾追奔躅。未知沟中断，孰与朱与绿。

吾观外国风，雅丽岂不足。自从受绳削，稗语弃不录。

嗟彼千载人，何但诗可续。谁能学柳下，不受嫠也宿。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。